આપણેય કોલેજનાં ઝગડામાં ને છોકરીના લફરામાં, દોસ્તના પપ્પાના પ્રશ્નોમાં અને ટિચરને દેવાના જવાબોમાં, દોસ્તની ઉઘરાણી ચૂકવવામાં કે પછી એને ઉછીના દેવામાં ભાઇબંધ ખોટો હોય તોય એની સાથે તો ઉભા જ રહ્યાં છીયે ને ? એટલે કર્ણની વાત આમ જોવા જઇએ તો સાચી જ છે. રહી વાત ભાઇબંધ ખોટુ કરે તો તેને સમજાવાની, તો એને એકવાર તત્કાલીન તકલીફમાંથી બહાર લાવીને પછી લાફો મારી સમજાવવાની ત્રેવડ અને હક બન્ને એક ભાઇબંધને હોવો જ જોઇએ.